**Súkromné bilingválne gymnázium, Česká 10, Bratislava**

**Sylabus k maturitnému semináru**

**z umenia a kultúry**

**1 CIEĽ MATURITNEJ SKÚŠKY**

Cieľmi predmetu umenie a kultúra je:

a) rozvoj socio-afektívnych schopností žiaka – jeho orientácia v kultúre, kritické vnímanie kultúrnej a mediálnej ponuky, jeho postoje a hodnotové orientácie;

b) rozvoj kognitívnych schopností žiaka – poznanie súčasnej a minulej kultúry a porozumenie ich zmyslu;

c) rozvoj psycho-motorických schopností žiaka – samostatná práca s vyjadrovacími prostriedkami dobovej kultúry.

S pomocou získaných vedomostí, zručností a schopností je žiak schopný orientovať sa vo svete kultúry, rozumie kultúrnemu dianiu v súčasnosti a v minulosti a dokáže na úrovni svojej doby využívať kultúrne nástroje, ktoré mu spoločnosť ponúka. Predmet prehlbuje sebareflexiu žiaka vo vzťahu k jeho kultúrnej identite a vo vzťahu k iným kultúram, rozvíja jeho vlastné kritické myslenia vo vzťahu ku kultúrnym procesom. S pomocou materiálu z rôznych kultúrnych činností a z umenia zásadnou mierou rozvíja mimologické kognitívne schopnosti.

V odpovediach žiakov sa preto môžu objaviť aj osobnostné postoje, hodnotové orientácie a emócie. Cieľové požiadavky neurčujú žiadne konkrétne postoje ani hodnotové orientácie, ktoré by si mali žiaci osvojiť, ani žiadne emócie, ktoré by mali preciťovať. Zameriavajú sa na spôsoby vyjadrovania postojov a hodnotových orientácií – na ich kultivovanosť, na uvádzanie argumentov, na koncíznu logiku myslenia žiaka, na uvedomelú sebareflexiu a pod.

Cieľom maturitnej skúšky je overiť základné kultúrne kompetencie žiaka: ako je žiak schopný porozumieť kultúrnym artefaktom a situáciám v kultúre, ako je svojimi vedomosťami, zručnosťami i schopnosťami pripravený pre samostatnú orientáciu vo svete kultúry, ako je schopný využívať nástroje kultúry a ako dokáže riešiť problémy, s ktorými sa vo svete kultúry môže stretnúť. Preto maturitná skúška presahuje overovanie kognitívnych zručností žiaka a overuje jeho schopnosti pre aplikáciu vedomostí aj pre riešenie problémov.

Maturitná skúška preverí aj pripravenosť žiaka na prípadné vysokoškolské štúdium v humanitnej oblasti.

Cieľové požiadavky na maturantov z umenia a kultúry vymedzujú, ktoré kultúrne kompetencie by mali žiaci počas štúdia predmetu získať a na záver štúdia preukázať.

**2 OBSAH MATURITNEJ SKÚŠKY**

Obsah maturitnej skúšky sa člení podľa základných obsahových celkov preberaných v povinnom predmete umenie a kultúra. Obsahové celky v týchto cieľových požiadavkách nie sú formulované presne tak ako tematické celky v Štátnom vzdelávacom programe – v ňom je totiž vyjadrená postupnosť preberaných tém. Štruktúra cieľových požiadaviek vyjadruje vnútorné súvislosti jednotlivých tém a ukazuje hlavné časti obsahu predmetu umenie a kultúra.

Maturitná skúška obsahuje tri vzájomne prepojené a v hodnotení rovnocenné časti (= tri rovnocenné otázky). Postupuje od riešenia modelovej problémovej situácie žiakom a jej prezentácie žiakom, cez aplikáciu na ďalšie problémy (situácie) až po prezentáciu osvojených a spracovaných poznatkov využitých v riešení. V obsahu maturitnej skúšky sa tieto tri časti odlišujú rôznymi príkazovými slovesami:

A. Kompetencie

Prvá časť overuje hlavne kompetencie, ktoré sa prejavujú v komplexnom využívaní poznatkov, zručností a schopností žiaka v problémových situáciách. Overuje teda schopnosti samostatne riešiť problémy a schopnosti tvoriť vlastné projekty pre riešenie neznámych situácií. Charakterizujú ju príkazové slovesá ako **navrhnite, obhajujte, zostavte, kombinujte, vybudujte, reorganizujte, demonštrujte, prispôsobte, prepracujte, modelujte, zmeňte, vytvorte, vyriešte, skonštruujte, zrevidujte, extrapolujte, vytvorte** a pod.

Prvá úloha maturitnej skúšky žiada od žiaka **vyriešenie modelovej problémovej situácie a prezentáciu tohto riešenia.**

B. Aplikačné zručnosti

Druhá časť overuje hlavne aplikáciu poznatkov na nové situácie, zručnosti v prepájaní teórie a poznatkov so skutočným životom. Charakterizujú ju príkazové slovesá ako **ilustrujte, aplikujte, modifikujte, predveďte, vyhodnoťte, argumentujte, zdôvodnite, odhadnite, použite, preukážte, vyhľadajte, vyriešte, skontrolujte, dajte do protikladu, preverte, odvoďte** a pod.

Druhá úloha maturitnej skúšky žiada od žiaka, aby ukázal, ako v riešení aplikoval poznatky.

C. Vedomosti

Tretia časť overuje hlavne nižšie a vyššie kognitívne schopnosti žiaka, teda pamäťové schopnosti, osvojenie si a vybavovanie si informácií, porozumenie problematike, pojmom a vzťahom, formovanie a triedenie poznatkov, poznanie faktov. Charakterizujú ju príkazové slovesá ako **definujte, porovnajte, určite, vymenujte, usporiadajte, vysvetlite, analyzujte, klasifikujte, priraďte, zoraďte, nájdite protiklady, diskutujte a** pod.

Tretia úloha maturitnej skúšky žiada od žiaka, aby vymedzil a charakterizoval poznatky a informácie využité v riešení.

Jednotlivé časti nie je možné striktne oddeliť. Tak, ako sa v žiakových kompetenciách prejavujú súčasne jeho zručnosti i vedomosti, tak aj pri odpovediach je nevyhnutné vnímať a hodnotiť súvislosti jednotlivých častí.

|  |  |  |
| --- | --- | --- |
| **Téma** | **Kompetencie a aplikačné zručnosti** | **Vedomosti** |
| Svet kultúry. Kultúrna tradícia. Kultúrna identita. Štruktúra kultúry. Funkcie kultúry. | Zostaviť do vzťahov základné zložky kultúrnej tradície a kultúrnej identity vlastného regiónu (mesta alebo obce) a interpretovať hlavné vzťahy. V encyklopedických a slovníkových príručkách vyhľadať aspoň dve vedné disciplí- ny, ktoré sa kultúrnej identite venujú a argumentovať v prospech potrebnosti jednej z nich. Vyhodnotiť podiel internetu na formovaní kultúrnej tradície v súčasnosti | Vymedziť hlavné pojmy potrebné pre analýzu kultúry. Osvojené pojmy: kultúra, identita, tradícia, komunikácia, prameň, informácia, pamiatka, dokument, enkulturácia, akulturácia; región, pamiatka. |
| Vypracovať a demonštrovať systém charakteristických znakov vybranej subkultúry z minulosti alebo súčasnosti. Vytvoriť časovú os existencie tejto subkultúry. | Vysvetliť základné funkcie kultúry. Vysvetliť základné funkcie subkultúry. Opísať základné podoby vzťahov, vzťahy subkultúr a dominantných kultúr. Osvojené pojmy: artefakt, činnosť, inštitúcia, znak, vzťah, hodnota; dominantná, alternatívna (subkultúra), marginálna kultúra; životný štýl. |
| Interpretovať významy konkrétneho kultúrneho predmetu a s pomocou tejto interpretácie vyriešiť jeho príslušnosť k niektorej súčasti kultúry. Preveriť, či nepatrí k viacerým súčastiam kultúry a zdôvodniť svoj názor. | Zaradiť kultúrny predmet do určitej súčasti (alebo do určitých súčastí) kultúry. Osvojené pojmy: kultúra, jazyk, veda, umenie, morálka, mýtus, mágia, náboženstvo, šport, médiá, kultúra každodennosti, kultúrny priemysel; činnosť, artefakt, znak, hodnota, situácia, inštitúcia. |
| Kultúrne vrstvy. Populárna kultúra. Masová kultúra. Tzv. vysoká a tzv. nízka kultúra. Ľudová kultúra. Gýč. | Na vybranom kultúrnom predmete demonštrovať jeho príslušnosť k populárnej alebo masovej kultúre. Kombinovať rôzne kritériá pre určovanie príslušnosti k populárnej alebo masovej kultúre. Aplikovať uvedené na ľubovoľné mediálne produkty z najnovšej produkcie. | Zaradiť kultúrny predmet do určitej vrstvy kultúry. Uviesť príklady na kultúrne predmety fungujúce vo viacerých vrstvách. Vysvetliť základné rozdiely medzi populárnou a masovou kultúrou. Definovať princípy fungovania masovej kultúry. Postaviť do protikladu výhody a nevýhody elektronických médií. Uviesť názory verejne pôsobiacich osobností na médiá. Diskutovať o kritériách tzv. vysokej a tzv. nízkej kultúry. Osvojené pojmy: populárna kultúra, masová kultúra, tzv. vysoká a tzv. nízka kultúra, elektronické médium, masové médium, štandardizácia; hodnota, symbol, význam, kultúrna tradícia; simulakrum. |
| Na vybranom masmédiu demonštrovať fungovanie masovej kultúry. Aplikovať uvedené na kultúrne predmety, ktoré vznikli mimo masmédií |
| Na vybranej osobnosti súčasnej populárnej kultúry modelovať rozvoj určitého štýlu v populárnej kultúre. |
| Sumarizovať hlavné funkcie ľudovej kultúry na Slovensku v súčasnosti. Ilustrovať ich na konkrétnych produktoch. | Diskutovať o zmysle ľudovej kultúry. Osvojené pojmy: ľudová kultúra, tradičná kultúra, moderná kultúra |
| Formulovať vlastné estetické súdy a porovnať ich s estetickými súdmi druhých ľudí. Navrhnúť kritériá pre rozlišovanie gýča. Preukázať ich fungovanie na kultúrnych predmetoch z vlastného okolia | Nájsť gýče vo svojom okolí a zdôvodniť svoj výber. Osvojené pojmy: estetický vkus, estetický zážitok; kultúrny odpad, gýč, brak, kópia, falzifikát. |
| Kultúra ako ľudská aktivita. Kultúra okolo nás. Kultúrna zmena. | Nájsť a opísať kultúrne predmety, ktoré plnia úžitkovú, estetickú a znakovú funkciu naraz alebo samostatne. Modelovať ich miesto v súčasnom svete. Charakterizovať hlavné ľudské činnosti, ktoré viedli k tvorbe týchto predmetov. Zdôvodniť pozitívnu alebo negatívnu hodnotu týchto predmetov pre život žiaka. | Klasifikovať ľudské činnosti. Osvojené pojmy: úžitková funkcia, znaková funkcia, estetická funkcia, umelecká funkcia; každodennosť, sviatok; anestetizácia; zámer, cieľ, činnosť – myšlienková, praktická, konštruktívna, deštruktívna, tvorivá, imitačná, mechanická. |
| Vytvoriť schému konkrétneho príkladu konfliktu dvoch kultúr. Modelovať argumenty jednej aj druhej strany a vyhodnotiť ich. Vyhľadať v dennej tlači správy o prejavoch konfliktu kultúr, vytvoriť mentálnu mapu tohto konfliktu a vytvoriť jeho časovú os. Koncízne a logicky argumentovať v prospech vlastného stanoviska voči tomuto konfliktu. | Identifikovať odlišné kultúry v určitom čase a priestore. Vymenovať a porovnať hlavné kultúrne konflikty súčasnosti. Osvojené pojmy: kultúra; medzi kultúrne vzťahy, kultúrny okruh, kultúrny konflikt, kultúrna zmena, kultúrny imperializmus, globalizácia; akulturácia, enkulturácia, multikulturalizmus. |
| Demonštrovať multikultúrne súvislosti kultúry na súčasnom Slovensku. Vyhodnotiť vzťahy medzi kultúrami v histórii strednej Európy. S pomocou mapy Európy a SR zostaviť hlavné smery kultúrnych vplyvov v histórii a súčasnosti Slovenska. |
| Prevádzka v kultúre. | Naplánovať kultúrnu akciu, ktorá by prezentovala kultúrne tradície regiónu (obce, mesta). Využiť v prezentácii tak súčasnú kultúru (aj populárnu), ako aj tradičnú kultúru, pracovať aj s internetom. Odhadnúť možnosť využitia inej formy kultúrnej akcie s tým istým cieľom. | Definovať charakter akcií a vysvetliť ich výhody a nevýhody. Osvojené pojmy: výstava, veľtrh, slávnosť, koncert, show, manifestácia, prezentácia v médiách, promo akcia, festival, happening, kultúrna diskusia, exkurzia, reklamná kampaň. |
| Kriticky zhodnotiť produkty konkrétneho masového média v SR, a na tom základe modelovať vlastnú koncepciu fungovania masmédia. Preveriť dôsledky vlastnej koncepcie s využitím skutočných produktov konkrétneho média ako príkladov. | Klasifikovať hlavné typy médií na slovenskom mediálnom trhu a uviesť príklady.  Osvojené pojmy: médium, masové médium, elektronické médium, verejno-právne médium, komerčné médium, masová komunikácia. |
| Navrhnúť riešenie situácie, keď určitá krajina žiada vrá- tenie kultúrnych artefaktov z múzea v inej krajine. Prepracovať kultúrne dôsledky riešenia pre obidve krajiny. Nájsť argumenty pre a proti tomu, aby kultúrne artefakty z rôznych krajín zostali vo svetových múzeách. Logicky zdôvodniť vlastný názor na vec. | Pomenovať aspoň dve múzeá vo svete, kde je možné nájsť umeleckú korisť, určiť artefakty a pomenovať krajiny pô- vodu týchto artefaktov. Osvojené pojmy: umelecký trh, korisť, status, zbierka, svetové dedičstvo UNESCO |
|  | S pomocou vybraného umeleckého diela zostaviť základné fázy existencie diela. Ilustrovať na konkrétnych príkladoch z kultúrneho života vlastného regiónu (obce, mesta) prejavy jednotlivých fáz existencie umeleckého diela. | Analyzovať rozdiely v postavení umelca v dvoch vybraných kultúrno-historických obdobiach. Priradiť k nim spoločenské, politické a historické súvislosti. Osvojené pojmy: umelec, umelecká tvorba, umelecké dielo, inštitúcia, uchovávanie umeleckého diela, šírenie umeleckého diela, prezentácia umeleckého diela, marketing; umelecká kritika, médium, masmédium, obecenstvo, umelecký svet. |
| Na vybranom úspešnom umeleckom diele zo súčasnej kultúry (aj populárnej), posúdiť a demonštrovať podiel umeleckého trhu na jeho úspechu. Vyhľadať ďalšie diela, ktorých úspech mal podobné korene. | Analyzovať jednotlivé zložky umeleckého trhu.  **Osvojené pojmy:** umelec, mecenáš, sponzor, zberateľ, obchodník, agentúra, marketing, umelecký biznis, médiá, reklama, umelecká kritika, obecenstvo, umelecký svet. |
| Opísať vybraný produkt internetu a z neho extrapolovať na fungovanie internetu. Zdôvodniť dôležitosť používania internetu v každodennom živote. Odvodiť hlavné problé- my človeka, ktorý nemá možnosť používať internet. | Diskutovať o techno-optimistických a konzervatívnych názoroch na internet. Vysvetliť dôsledky, ktoré pre použí- vanie internetu vyplývajú zo zákonov o duševnom vlastníctve.  **Osvojené pojmy**: internet; sieť, komunikácia, informácia, netiketa; vyhľadávač, virtuálna sociálna sieť, webová stránka, doména, e-mail, vírus, hoax, spam, phishing, zdie- ľanie súborov, blog, mailing list, internetová diskusia, elektronický podpis, autorské právo. |
| Komunikácia. Štruktúra komunikácie. Funkcie komunikácie. | Modelovať rôzne spôsoby komunikácie vo vybranej situá- cii. Vyhodnocovať pôsobenie rôzneho oblečenia vo vybranej situácii. Navrhnúť oblečenie adekvátne vybranej situácii a argumentovať v jeho prospech. | Vybrať vhodné a nevhodné jazykové prostriedky pre vybranú situáciu. Analyzovať komunikáciu postáv v literárnom diele. Analyzovať oblečenie postáv na výtvarnom diele. Osvojené pojmy: komunikácia, informácia, expedient, kód, recipient; mimika, gesto, štylizácia, odev, móda, praktická funkcia, estetická funkcia, erotická funkcia, identifikačná funkcia, diferenciačná funkcia, cool, hodnota, norma |
| Životný štýl. Kultúra tela. Šport. | S pomocou biografie známej osobnosti zostaviť základné znaky jej životného štýlu. Zostaviť vlastný režim dňa a týždňa a na ňom demonštrovať a) štruktúru a funkcie voľného času, b) štruktúru a funkciu pracovného času. | Vymenovať a charakterizovať hlavné zložky voľného času. Osvojené pojmy: obliekanie, stravovanie, denný režim, práca, voľný čas, zábava; hodnota, potreba, norma, ideál, postoj. |
| Skonštruovať a prezentovať rôzne koncepcie v postoji k vlastnému telu. Nájsť vo svojom okolí argumenty v prospech zdravého aj argumenty v prospech nezdravého vzťahu k telu a porovnať ich. | Z publicistického alebo umeleckého textu dedukovať vzťah autora či postavy k telesnosti. Osvojené pojmy: zdravie, telo, telesnosť, rod, pohyb, strava, režim dňa, relax, hygiena, hanba, nahota, morálka, norma, potreba |
| S pomocou konkrétnych reklám zostaviť ideál mužskej alebo ženskej krásy, ako ho prezentujú médiá. Zrevidovať ho tak, aby zodpovedal skutočnosti. Na príklade konkrétnej súťaže krásy vyhodnotiť kritériá krásy, ktoré v nej využili. Argumentovať, čo je z týchto kritérií reálne a čo nie. | Určiť slová, ktoré možno použiť na hodnotenie krásy človeka a opísať ich obsah. Osvojené pojmy: kritérium, manipulácia, masová kultúra, ideál, tzv. celebrita, marketing, rýchlosť, ľahkosť bytia, virtuálna realita. |
| Na vybranom športovom stretnutí modelovať rôzne predstavy o zmysle športu. Koncízne a logicky argumentovať v prospech jednej z nich. | Klasifikovať hlavné druhy športu. Osvojené pojmy: druhy športu, zmysel športu |
| Estetické vnímanie. Estetický zážitok. Estetický vkus. | Koncízne a logicky obhajovať svoj estetický zážitok z umeleckého diela. Zostaviť hlavné charakteristiky vlastného estetického vkusu. Sformulovať obsah svojho estetického zážitku z ľubovoľného umeleckého diela tak, aby bolo možné vyjadriť jasný estetický súd. Vyhľadať iné umelecké dielo, ktoré by mohlo ponúknuť podobný zážitok a zdôvodniť svoj výber | Porovnať priebeh dvoch estetických vnímaní. Priradiť k nim slová, ktoré vyjadrujú výsledný zážitok. Osvojené pojmy: estetické vnímanie, estetický zážitok, katarzia, estetický vkus, estetická norma, estetická hodnota, estetický súd; príjemný, nepríjemný, krásny, škaredý; dobrý – zlý – individuálny vkus; kultúrna tradícia, nálada. |
| Svet umenia. Zmysel a funkcie umenia. Využitie umenia. | Na vybranom umeleckom diele demonštrovať jeho zmysel v danej dobe. Použiť znaky vybraného umeleckého diela na charakterizovanie jeho možných funkcií v súčasnom živote. | Klasifikovať funkcie umeleckého diela. Osvojené pojmy: umenie, umelecké dielo, tvorba, vnímanie, kúpa/predaj; funkcie umenia – vyjadrenie, nadhľad, zrkadlo, provokácia, relax, smiech, meditácia, poučenie, vzrušenie, komunikácia, hra, transcendentno, múdrosť; estetický vkus, estetická norma. |
| Vypracovať kritériá na odlíšenie pozitívneho využitia a negatívneho zneužitia umenia. Nájsť v súčasnej kultúre príklady zneužitia umenia a opísať spôsoby tohto zneužitia. | Opísať prípady využitia umenia v reklame a vysvetliť, aké vyjadrovacie prostriedky umení sa v týchto reklamách využili. Osvojené pojmy: reklama, moc, manipulácia, zvuková kulisa, komercializácia, umelecká výpoveď; ciele – ekonomické, mocenské, náboženské, vzdelávacie, zábavné, informačné a pod. |
| Vyjadrovacie prostriedky kultúry a umenia. | Navrhnúť a zobraziť ľubovoľnú situáciu z bežného života: a) kultivovaným spôsobom, b) nekultivovaným spôsobom, c) prostriedkami ktoréhokoľvek umeleckého druhu. Vyhodnotiť kritériá pre kultivovanosť v tejto situácii. | Porovnať vecnú a hodnotiacu úroveň pojmu kultúra. Porovnať využitie vybraného vyjadrovacieho prostriedku v dvoch umeleckých druhoch. Osvojené pojmy: artefakt, hodnota, význam, norma, informácia; kontrast, symetria, rytmus, gradácia, chaos, proporcia, miera a pod. v rôznych umeleckých druhoch. |
| Umelecké dielo. | Zostaviť kritériá pre odlíšenie umeleckého diela od iných kultúrnych predmetov. Aplikovať ich na konkrétne diela a predmety. Na základe týchto kritérií pripísať hodnotu vybraným umeleckým dielam. | Zaradiť umelecké dielo do umeleckého druhu. Rozlišovať kombináciu umeleckých druhov v syntetických umeniach. Osvojené pojmy: umelecké dielo, artefakt, ready made, otvorené dielo, vzťahové dielo, situačné dielo, happening, konceptuálne dielo, antiumenie, úžitkové dielo; umelecký druh – umelecká literatúra, výtvarné umenia, hudobné umenia, divadelné umenia, audio-vizuálne umenia, rozhlasové umenia; Gesamtkunstwerk. |
| Analýza umeleckého diela. | Vytvoriť a zobraziť schému štruktúry konkrétneho umeleckého diela. Použiť poznatky o štruktúre umeleckého diela na analýzu diel z iného umeleckého druhu. | Definovať a opísať aspoň tri vyjadrovacie prostriedky v ľubovoľnom umeleckom druhu. Vymenovať hlavné umelecké druhy a ku každému uviesť konkrétne príklady. Osvojené pojmy: vrstvy umeleckého diela – materiálová, tematická, významová; znak, kompozícia, štruktúra, vyjadrovací prostriedok, analýza. |
| Interpretácia umeleckého diela. | Vybudovať systematickú interpretáciu vybraného umeleckého diela. Vyhľadať umelecké diela, ktoré ponúkajú podobné posolstvo a svoj výber vyargumentovať. | Pomenovať rôzne vrstvy významov. Opísať fungovanie znaku. Osvojené pojmy: umelecké dielo, umelecká tvorba, interpretácia; významy – prirodzený, konvenčný, morálny, transcendentný, alegorický a pod.; znaky – signály, symboly, zástupné znaky. |
| Umelec v kultúre. | Vytvoriť model formovania umelca v odlišných kultúrnohistorických obdobiach v minulosti. Skontrolovať, či niektorý z týchto modelov platí pre súčasné Slovensko a vyhodnotiť zhody i rozdiely. Zostaviť hlavné znaky predstavy o umelcovi ako o nezávislom géniovi a na protikladných príkladoch vyhodnotiť platnosť tejto predstavy | Vymenovať hlavné kultúrne inštitúcie v súčasnej SR. Ur- čiť približný rok ich vzniku (s rozptylom 10 rokov). Vysvetliť zmysel predmetu umenie a kultúra a pomenovať jeho hlavné vzťahy k iným predmetom. Osvojené pojmy: originalita, majster, majstrovské dielo, tvorivý produkt, remeslo, kópia, falzifikát; umelec, mecenáš, sponzor, zberateľ, obchodník, agentúra, marketing, umelecký biznis; dominantná kultúra, subkultúra, marginálna kultúra; umelecká výchova, estetická výchova. |
| Tvorivé princípy a postupy v histórii umenia. | Skonštruovať charakteristiky vybraných tvorivých princí- pov z histórie umenia. Predviesť charakteristiky jedného z týchto tvorivých princípov na umeleckých dielach a) zo súčasnej populárnej kultúry, b) zo súčasnej tzv. vysokej kultúry, c) z minulosti. Na mape sveta alebo Európy vyhľadať geografické kontexty miest, kde sa prejavili. Diskutovať o vplyve geografických podmienok na kultúru | Analyzovať kompozíciu a interpretovať významy jedné- ho z týchto diel. Osvojené pojmy: sebavyjadrenie, hľadanie krásy, prezentácia škaredého, hľadanie boha, potešenie, oslava, symbolizácia, ironizácia, tvorba ornamentu, citácia, apriopriácia, asambláž, umenie pre umenie, mágia, tvorba harmónie, deštrukcia, tvorba fantazijných svetov, morálny apel. |
| Veda, vedci, vedecká činnosť. | Na vybranom súčasnom probléme akejkoľvek vednej disciplíny demonštrovať štruktúru vedy a prácu vedca. Abstrahovať od detailov problému a navrhnúť všeobecnú formuláciu otázok, ktoré mohli viesť k odhaleniu tohto problému. S pomocou biografie známeho vedca zrekonštruovať prácu vedca. | Analyzovať úlohy v rôznych učebniciach z hľadiska vedeckých metód a priradiť k jednotlivým úlohám adekvátnu metódu, ktorá sa pri riešení má využiť. Ku školským predmetom priradiť vedné disciplíny. Vymenovať hlavné vedecké inštitúcie SR. Klasifikovať hlavné skupiny vedných disciplín. Osvojené pojmy: veda, vedec, sci-fi, fantasy; metóda, problém, hypotéza, teória, empíria, prax; pozorovanie, experiment, diferenciácia, klasifikácia, analógia, analýza, syntéza, interpretácia, abstrakcia, zovšeobecnenie, indukcia, dedukcia, extrapolácia. |
| Na situáciách z každodenného života demonštrovať využívanie metód analogických vedeckým metódam | Vysvetliť rôzne spôsoby riešenia problémov. Osvojené pojmy: problém, empíria, pozorovanie, experiment, analógia, analýza, diferenciácia, zovšeobecnenie, indukcia, dedukcia, rodinné podobnosti, extrapolácia. |
| S pomocou vybraných vedných disciplín navrhnúť vedecké spôsoby poznávania kultúry. Odhadnúť reálnosť alebo nereálnosť populárnych obrazov vedcov a svoj názor vyargumentovať. Vyhodnotiť vedeckosť konkrétnych príkladov sci-fi a fantasy literatúry. | Definovať predmety skúmania pri vybraných vedách. Osvojené pojmy: humanitné (spoločenské) vedy, prírodné vedy, technické vedy; základný výskum, aplikovaný vý- skum. |